
ΑΝΑΚΟΙΝΩΣΗ
Ανακοίνωση καταχώρισης στο Μητρώο Ανωνύμων Εταιρειών στοιχείων της Ανώνυμης Εταιρείας με την επωνυμία «ΜΟΡΝΟΣ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ ΕΙΔΩΝ ΣΥΣΚΕΥΑΣΙΑΣ» και διακριτικό τίτλο «ΜΟΡΝΟΣ ΑΕ».
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΒΟΙΩΤΙΑΣ
Την 09/04/2013 καταχωρήθηκε στο Γενικό Εμπορικό Μητρώο (Γ.Ε.ΜΗ.) της Υπηρεσίας μας το από 14/02/2013 Πρακτικό Γεν. Συνέλευσης καθώς και το από 14/02/2013 Πρακτικό του Διοικητικού Συμβουλίου της Ανώνυμης Εταιρείας με την επωνυμία «ΜΟΡΝΟΣ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ ΕΙΔΩΝ ΣΥΣΚΕΥΑΣΙΑΣ» και διακριτικό τίτλο «ΜΟΡΝΟΣ ΑΕ» με αριθμό ΓΕΜΗ 013384017000 και Κ.Α.Κ. 44422, από τα οποία προκύπτει ότι ύστερα από ανάκληση όλων των μελών του Δ.Σ. εκλέγεται νέο τριμελές Διοικητικό Συμβούλιο το οποίο  συγκροτήθηκε σε σώμα ως κατωτέρω:

1)  Αθανάσιος-Κύρος Φιλίππου του Κυριάκου, Πρόεδρος του Δ.Σ. και Διευθύνων Σύμβουλος.
2)  Έλενα Κυριάκου Φιλίππου σύζυγος του Ιωάννη Κουμαντάρου, Αντιπρόεδρος του Δ.Σ.

3)  Χρύσανθος Παύλου του Αγγέλου, κάτοικο Πετρούπολης, οδός Ευαγγέλου Ζάππα, αρ. 28, με ΑΔΤ: ΑΕ 018939 και ΑΦΜ 020228870, Εντεταλμένος Σύμβουλος 

Επίσης από το ίδιο πρακτικό προκύπτει ότι:

Αναθέτει στον Εντεταλμένο Σύμβουλο κ. Χρύσανθο Παύλου την ευθύνη των θεμάτων μηχανογράφησης καθώς και των αναφερομένων κατωτέρω στην παράγραφο 5 θεμάτων και ορίζει την μηνιαία αμοιβή του για τις άνω υπηρεσίες του στο ποσό των χιλίων Ευρώ (€1.000,00).
Επιπλέον το Διοικητικό Συμβούλιο μετά από εισήγηση του Προέδρου του και συζήτηση μεταξύ των μελών του, αποφασίζει ομόφωνα τα εξής:

1. Η εταιρία στις πάσης φύσεως και οποιουδήποτε περιεχομένου σχέσεις της με Δημόσιες Αρχές, Νομικά Πρόσωπα Δημοσίου και Ιδιωτικού Δικαίου, με παντός είδους οργανισμούς, με Δικαστήρια κάθε βαθμού και δικαιοδοσίας, με φυσικά και λοιπά νομικά πρόσωπα και γενικά με κάθε τρίτο, θα εκπροσωπείται και θα δεσμεύεται για κάθε πράξη και ενέργεια αυτής και κάθε συναλλαγή της, με την επιφύλαξη των οριζομένων κατωτέρω στην παρ. 4, ως εξής :

Δικαίωμα Πρώτης Υπογραφής 
· Αθανάσιος-Κύρος Φιλίππου του Κυριάκου, Πρόεδρος του Δ.Σ., Διευθύνων Σύμβουλος

· Αντώνης Σηφάκης του Μιχαήλ, Αναπληρωτής Γενικός Δ/ντής και  Εμπορικός Διευθυντής

· Ανδρέας Βαβουράκης του Εμμανουήλ, Οικονομικός Διευθυντής

Δικαίωμα Δεύτερης Υπογραφής 

· Ζήσης Γραμμουστιάνος του Στεφάνου, Διευθυντής Ανάπτυξης & Π.Ε.

· Κωνσταντίνα Δανιήλ του Αγγέλου, Δελφών 20, Άνω Λιόσια, ΑΔΤ: ΑΗ 643467/07.01.2009, ΑΦΜ 104953075,   Δ.Ο.Υ.  Αγ. Αναργύρων.


2. Οι ανωτέρω θα ασκούν το σύνολο των αρμοδιοτήτων του Διοικητικού Συμβουλίου της εταιρίας, με εξαίρεση αυτές που αναφέρονται στην παρ. 4 του παρόντος.
3. Η εκπροσώπηση και δέσμευση της εταιρίας για κάθε πράξη και ενέργεια αυτής, θα γίνεται με την υπογραφή κάτω από την εταιρική επωνυμία δύο εκ των ως άνω εξουσιοδοτουμένων, από τους οποίους ο ένας τουλάχιστον πρέπει να έχει δικαίωμα πρώτης υπογραφής.

4. Κατ’ εξαίρεση, για περιπτώσεις οπισθογραφήσεως επιταγών πελατείας που προορίζονται για κατάθεση σε λογαριασμούς της εταιρίας σε συνεργαζόμενες με αυτήν Τράπεζες και άλλους τρίτους, η εταιρία θα εκπροσωπείται και θα δεσμεύεται είτε με την υπογραφή δύο εκ των ως άνω εξουσιοδοτουμένων, από τους οποίους ο ένας τουλάχιστον πρέπει να έχει δικαίωμα πρώτης υπογραφής είτε με την από κοινού υπογραφή της υπαλλήλου κ. Γεωργίας Τσεβοπούλου του Πέτρου  με ΑΔΤ: AH 992553/2010 μαζί με την υπογραφή οποιουδήποτε εκ των ως άνω εξουσιοδοτούμενων κάτω από την εταιρική επωνυμία.

4.
Πράξεις της εταιρίας που αφορούν σε :

· Πώληση ή καθ’ οιονδήποτε τρόπο διάθεση, εκχώρηση, εκμίσθωση ή παραχώρηση παγίων περιουσιακών στοιχείων της εταιρίας, εμπορικών σημάτων, απαιτήσεων κατά τρίτων και γενικά κάθε άλλου περιουσιακού στοιχείου

· Πώληση ή εκμίσθωση αυτοκινήτων της εταιρίας

· Ίδρυση υποκαταστημάτων και πρακτορείων στο εσωτερικό και εξωτερικό

· Πρόσληψη δικηγόρων και πληρεξουσίων

· Παραχώρηση προς οποιονδήποτε δανειστή, πάσης φύσεως εμπραγμάτων ασφαλειών και εγγυήσεων

ΕΝΕΡΓΟΥΝΤΑΙ ΜΟΝΟ ύστερα από σχετική ειδική απόφαση του Διοικητικού Συμβουλίου.

5.
Στο μέλος του Δ.Σ. και Εντεταλμένο Σύμβουλο κ. Χρύσανθο Παύλου ανατίθεται ομόφωνα η αποκλειστική ευθύνη:

α.
Για την εφαρμογή των διατάξεων της Εργατικής Νομοθεσίας και των οικείων συλλογικών συμβάσεων εργασίας, ιδίως δε των αναφερομένων:

· Στην προστασία γυναικών και ανηλίκων.

· Στα χρονικά όρια της εργασίας.

· Στην υπερωριακή απασχόληση.

· Στην απασχόληση κατά τις Κυριακές και τις άλλες αργίες.

· Στην υγιεινή και ασφάλεια των εργαζομένων και την πρόληψη των ατυχημάτων.

· Στην προστασία στρατευμένων και άλλων ειδικών κατηγοριών.

· Στα δρομολόγια, το ωράριο και το πρόγραμμα κινήσεως οδηγών και εν γένει του προσωπικού κινήσεως (Βιβλία Δρομολογίων κλπ.).

· Στον εφοδιασμό, όπου απαιτείται, των εργαζομένων με τα προβλεπόμενα βιβλιάρια.

β.
Για την εφαρμογή εν γένει της Ασφαλιστικής Νομοθεσίας (ΙΚΑ κ.λ.π.).

γ.
Τέλος ο κ. Χρύσανθος Παύλου εντέλλεται και εξουσιοδοτείται από το Διοικητικό Συμβούλιο, όπως εκπροσωπεί την Εταιρία και παρίσταται αντ’ αυτής και για λογαριασμό της, για κάθε υπόθεση σχετική με το άνω περιεχόμενο της εντολής του, ενώπιον κάθε Διοικητικής, Δικαστικής, Οικονομικής ή οποιασδήποτε άλλης αρχής, καθώς και ενώπιον όλων εν γένει των Πολιτικών, Ποινικών και Διοικητικών Δικαστηρίων παντός βαθμού και δικαιοδοσίας. 

6.
Κάθε προηγούμενη απόφαση του Διοικητικού Συμβουλίου, περί εκχωρήσεως αρμοδιοτήτων και παροχής εξουσιοδοτήσεων σε στελέχη της εταιρίας, καταργείται.
Ο Πρόεδρος

